32000D0390
L 145/36
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 7 юни 2000 година
за признаване по принцип на съответствието на досиетата, предадени за подробен преглед с оглед възможното включване на EXP60707B (acetamiprid) в приложение I към Директива 91/414/ЕИО на Съвета за пускане на пазара на продукти за растителна защита
(нотифицирано под номер С(2000) 1562)
(2000/390/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаването на Европейската oбщност,
като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), последно изменена с Директива 1999/80/ЕО на Комисията (2), и по-специално член 6, параграф 3 от нея,
като има предвид, че:
(1)
Директива 91/414/ЕИО (наричана по-нататък „директивата“) предвижда изготвянето на общностен списък на активните вещества, за които се разрешава включване във продуктите за растителна защита.
(2)
На 22 октомври 1999 г. Nisso Chemical Europe GmbH е представила на гръцките органи досие за активното вещество EXP60707B (acetamiprid).
(3)
Посочените органи са информирали Комисията за резултатите от първия преглед на досието, целящ да се уверят, че последното включва всички данни, посочени приложение II и, най-малко за един съдържащ съответното активно вещество продукт, в приложение III към директивата. В съответствие с член 6, параграф 2 впоследствие заявителят е представил досието на Комисията и на останалите държави-членки.
(4)
Постоянният фитосанитарен комитет е сезиран за досието за EXP60707B (acetamiprid) на 22 февруари 2000 г.
(5)
Член 6, параграф 3 от директивата предвижда официално съответствие на всяко досие с изискванията, посочени в приложение II и, най-малко за един съдържащ съответното активно вещество продукт за растителна защита, в приложение III към директивата, да бъде потвърдено на общностно равнище.
(6)
Това потвърждение е необходимо, за да се позволи подробен преглед на досието и държавите-членки да могат да дадат временно разрешение за съдържащи съответното активно вещество продукти за растителна защита, при спазване на изискванията, посочени в член 8, параграф 1 от директивата, и по-специално изискването за предвиждане на подробна оценка на активното вещество и на продукт за растителна защита в светлината на предвидените от директивата изисквания.
(7)
Такова решение не засяга правото за поискване от заявителя да предостави допълнителни данни или информация, с оглед изясняване на някои точки от досието. Искането на докладващата държава-членка за представяне на допълнителни данни не пречи на посочения в съображение 9 фиксиран срок за представяне на доклада.
(8)
Между държавите-членки и Комисията има споразумение, че Гърция ще извърши подробен преглед на досието на EXP60707B (acetamiprid).
(9)
Възможно най-скоро и най-късно до една година, считано от публикуването на настоящото решение, Гърция ще представи доклад за заключенията от посочения преглед с приложени към него препоръки за включване или невключване и с всички свързани с това условия.
(10)
Мерките, предвидени в настоящото решение, са в съответствие със становището на Постоянния фитосанитарен комитет,
ПРИЕ НАСТОЯЩОТО РЕШЕНИЕ:
Член 1
Следното досие отговаря по принцип на изискванията за данни и информация, предвидени в приложение II, и на приложение III към директивата, най-малко за един съдържащ съответното активно вещество продукт за растителна защита, предвид предложените употреби:
досието, представено от Nisso Chemical Europe Gmbh на Комисията и на останалите държави-членки, с оглед включването на EXP60707B (acetamiprid) като активно вещество в приложение I към Директива 91/414/ЕИО и отнесено до Постоянния фитосанитарен комитет на 22 февруари 2000 г.
Член 2
Адресати на настоящото решение са държавите-членки.
Съставено в Брюксел на 7 юни 2000 година.